คือนอนอยู่ค่ะ พอตื่นมาก็รู้สึกเหมือนซี่โครงร้าวค่ะ มันเจ็บๆ และขยับตัวมากไม่ได้ค่ะ เคยเป็นแบบนี้มาแล้วประมาน 2-3ครั้ง แต่จะเป็นแค่ช่วงแขนจนถึงซี่โครงใต้หน้าอกค่ะ พอนอนพักสักครู่ก็ดีขึ้นค่ะ แต่ครั้งที่ รู้สึกร้าวทั้งตัวเลยค่ะ รู้สึกเจ็บๆปวดๆข้างใน คิดว่าน่าจะเป็นกระดูกนะคะ จึงอยากทราบว่าเกิดจากสาเหตุอะไรคะ ตอนนี้นอนพักก้ดีขึ้น แต่ยังมีอาการเสียวแปร๊บๆ เป็นระยะๆค่ะ
สวัสดีค่ะ อาการเจ็บร้าวตามซี่โครง อาจเกิดจาก-เจ็บจากกล้ามเนื้อหรือกระดูกอ่อนบริเวณอกและซี่โครงอักเสบ อาจสัมพันธ์กับท่าทาง มีจุดกดเจ็บชัดเจน ปวดร้าวไปตามแนวกล้ามเนื้อได้ พอพักการใช้งานแล้วมักจะดีขึ้น-เจ็บจากปลายเส้นประสาทอักเสบ อาจเป็นลักษณะเจ็บจี๊ดๆ เจ็บไม่มาก และเป็นๆหายๆ-เจ็บจากโรคหัวใจ เช่นหัวใจขาดเลือด มักจะเป็นเจ็บตื้อๆเหมือนมีของหนักมาทับร่วมกับมีร้าวไปกรามหรือแขน มีเหงื่อแตก ทำคลื่นไฟฟ้าหัวใจพบความผิดปกติ หรือเจ็บจากหัวใจเต้นผิดจังหวะ อาจมีอาการใจสั่นมากร่วมด้วย-เจ็บจากเยื่อหุ้มปอดหรือเยื่อหุ้มหัวใจอักเสบ อาจเจ็บสัมพันธ์กับการหายใจเข้าออกการดูแลตัวเองเบื้องต้น ควรหลีกเลี่ยงการทำงานหนัก หรือยกของหนัก ไม่ไปกดบริเวณที่เจ็บบ่อยๆ รับประทานยาแก้ปวด หรือยาแก้อักเสบที่ไม่ใช่สเตียรอยด์ได้สังเกตอาการค่ะ หากพักแล้ว กินยาแก้ปวดแล้วยังไม่ดีขึ้น ร่วมกับมีอาการเจ็บคล้ายโรคหัวใจดังกล่าวไป หรือมีอาการผิดปกติอื่นๆเช่นเหนื่อยง่ายมากขึ้น ตัวบวม นอนราบไม่ได้ ใจสั่นบ่อยๆ เจ็บบ่อยขึ้นและรุนแรงมากขึ้น เรื่อยๆ ควรไปพบแพทย์